CELEX: 62021CN0466
Language: hr
Date: 2021-07-29 00:00:00
Title: Predmet C-466/21 P: Žalba koju je 29. srpnja 2021. podnio Land Rheinland-Pfalz protiv presude Općeg suda (deveto vijeće) od 19. svibanj 2021. u predmetu T-218/18, Deutsche Lufthansa AG/Europska komisija

13.9.2021   
            
            
               HR
            
            
               Službeni list Europske unije
            
            
               C 368/14
            
         
      Žalba koju je 29. srpnja 2021. podnio Land Rheinland-Pfalz protiv presude Općeg suda (deveto vijeće) od 19. svibanj 2021. u predmetu T-218/18, Deutsche Lufthansa AG/Europska komisija
      (Predmet C-466/21 P)
      (2021/C 368/14)
      Jezik postupka: njemački
      
         Stranke
      
      
         Žalitelj: Land Rheinland-Pfalz (zastupnici: R. van der Hout, advocaat, C. Wagner, odvjetnik)
      
         Druge stranke u postupku: Deutsche Lufthansa AG, Europska komisija, Savezna Republika Njemačka
      
         Žalbeni zahtjevi
      
      Žalitelj od Suda zahtijeva da:
      
                  —
               
               
                  ukine presudu Općeg suda (deveto vijeće) od 19. svibnja 2021. u predmetu T-218/18, Deutsche Lufthansa/Komisija i konačno odbije tužbu;
               
            
                  —
               
               
                  društvu Deutsche Lufthansa AG naloži snošenje troškova u prvostupanjskom i žalbenom postupku.
               
            
         Žalbeni razlozi i glavni argumenti
      
      Žalba se temelji na pet žalbenih razloga:
      
                  —
               
               
                  
                     Prvi žalbeni razlog: Opći sud počinio je pogrešku koja se tiče prava time što je smatrao da društvo Deutsche Lufthansa AG (u daljnjem tekstu: DLH) ima aktivnu procesnu legitimaciju na temelju članka 263. stavka 4. UFEU-a. Taj sud pogrešno je pretpostavio da je DLH zainteresirana strana u svrhu članka 1. točke (h) i članka 24. Uredbe (EU) 2015/1589 (1) i da se svojom tužbom pozvao na povredu svojih postupovnih prava. Opći sud usto nije pružio dostatno obrazloženje relevantnih aspekata svoje odluke u pogledu aktivne procesne legitimacije.
               
            
                  —
               
               
                  
                     Drugi žalbeni razlog: Opći sud počinio je pogrešku koja se tiče prava time što je svoju ocjenu prihvatnog područja temeljio samo na tekstu pobijane odluke a da nije uputio na relevantan kontekst i dokumentaciju iz upravnog postupka.
               
            
                  —
               
               
                  
                     Treći žalbeni razlog: Opći sud počinio je pogrešku koja se tiče prava jer je presudu temeljio na tome da je Komisija prilikom ocjene prihvatnog područja propustila uzeti u obzir odredišne zračne luke i druge posebnosti. Budući da DLH to nije pobijao u svojoj tužbi, Opći sud nije trebao prihvatiti tužbu na temelju tog razloga.
               
            
                  —
               
               
                  
                     Četvrti žalbeni razlog: Opći sud počinio je pogrešku koja se tiče prava time što je smatrao da Komisija nije otklonila sve sumnje u pogledu spojivosti prihvatnog područja s unutarnjim tržištem. Pritom je Opći sud propustio utvrditi da Komisija (i.) prilikom odlučivanja o okončanju postupka prethodnog ispitivanja mora odlučiti na temelju informacija kojima u tom trenutku raspolaže, i da (ii.) nije imala nikakve osnove za sumnje prilikom ispitivanja sukladnosti s kriterijima Smjernica o potpori zrakoplovstvu.
               
            
                  —
               
               
                  
                     Peti žalbeni razlog: Opći sud povrijedio je članak 264. stavak 2. UFEU-a jer je poništio pobijanu odluku a da nije naveo učinke koji su se trebali nastaviti primjenjivati. Pritom je povrijedio svoju obvezu obrazlaganja jer nije obrazložio vremenski učinak odluke.
               
            
         (1)  Uredba Vijeća (EU) 2015/1589 od 13. srpnja 2015. o utvrđivanju detaljnih pravila primjene članka 108. Ugovora o funkcioniranju Europske unije (SL 2015., L 248, str. 9. i ispravak SL 2017., L 186, str. 17.)